Ej konjicu...
<s>Ej konjicu vjerni, ej ti moje krilo,</s>

<s>Gdje je doba ono, gdje su dani oni</s>

<s>Kad je srce puno rahatluka bilo?!</s>

<s>Kao laki vjetar što oblake goni,</s>

<s>Nosio si dugo svoga gospodara</s>

<s>Jutrom i večerom kad se sunce kloni...</s>

<s>Svud sam brao đule i grozde behara,</s>

<s>Mojoj sreći nigdje ravne bilo nije -</s>

<s>Sve od Banje Luke pa čak do Mostara!</s>

<s>Znaš li čase one?...</s><s>Pozno sunce grije,</s>

<s>Vrhovi munara kao vatra gore,</s>

<s>A svuda iz bašte miris đula vije.</s>

<s>Mi se povraćamo iz lova, iz gore,</s>

<s>A ona na demir-pendžerima stoji</s>

<s>Ljepša od večeri i od sabah-zore...</s>

<s>Na me čeka...</s><s>Gleda, i časove broji</s>

<s>Kad ću proći...</s><s>A ja, kad bih blizu bio,</s>

<s>Slao bih joj pozdrav kuburlija svoji'...</s>

<s>A ona s pendžera đul i behar mio</s>

<s>Prosula bi hitro, i kô snijeg na me</s>

<s>Pahuljice meke padale su ti'o,</s>

<s>Kao da su sevdah ćutile i same...</s>

<s>O, kako je onda puno sunca bilo!...</s>

<s>A sad?...</s><s>Svuda mutni oblaci i tame...</s>

<s>Ej konjicu vjerni, ej ti moje krilo!...</s>

<s>Izvor
EJ KONJICU...</s>

<s>Poezija
Aleksa Šantić</s>

<s>sr:Еј коњицу...</s>

